**„Elektrum Lietuva“: praėjusią savaitę elektros gamyba Lietuvoje traukėsi, vartojimas mažėjo 2 proc.**

**Praėjusią savaitę didmeninė elektros kaina Lietuvoje ir kitose Baltijos šalyse didėjo 1 proc. ir vidutiniškai siekė 95,29 Eur/MWh.**

Kai kuriose kitose Europos šalyse elektros kainų kryptis išsiskyrė: Lenkijoje savaitės vidutinė kaina augo ir pasiekė 116,57 Eur/MWh, tuo tarpu Vokietijoje ji mažėjo iki 77,12 Eur/MWh. Vidutinė „Nord Pool“ elektros biržos kaina, palyginti su ankstesne savaite, mažėjo 20 proc. iki 27,08 Eur/MWh.

„Nežymiam elektros kainų augimui Baltijos šalyse įtakos turėjo 32 proc. mažėjusi vėjo energijos gamyba ir 21 proc. sumažėjęs energijos srautas į Baltijos šalis. Didesnį kainų judėjimą aukštyn ribojo 23 proc. išaugusi saulės ir hidroelektrinių gamyba“, – sako energetikos sprendimų bendrovės „Elektrum Lietuva“ produktų vystymo vadovas Mantas Kavaliauskas.

Nepriklausomų elektros tiekėjų Lietuvos gyventojams siūlomos kainos taip pat šiek tiek didėjo. „Elektrum Lietuva“ žemiausia fiksuota kaina siekė 24,024 ct/kWh, fiksuojant ją 13 mėnesių.

Elektros vartojimas „Nord Pool“ regione ankstesnę savaitę neženkliai mažėjo, iki 6 250 GWh, gamybos apimtys taip pat traukėsi ir sudarė 6 908 GWh.

**Lietuvoje mažėjo elektros vartojimas ir gamyba**

Baltijos šalyse elektros vartojimas per savaitę mažėjo 3 proc. ir siekė 429 GWh. Lietuvoje elektros suvartota 2 proc. mažiau nei ankstesnę savaitę, 213 GWh, Latvijoje vartojimas traukėsi 6 proc. – iki 99 GWh, o Estijoje suvartota 2 proc. mažiau, t. y. 117 GWh.

Elektros energijos bendros gamybos apimtys Baltijos šalyse praėjusią savaitę augo 1 proc. ir siekė 291 GWh. Lietuvoje elektros energijos pagaminta 2 proc. mažiau nei ankstesnę savaitę, 150 GWh, Latvijoje – 21 proc. daugiau, 44 GWh, Estijoje gamybos apimtys traukėsi 1 proc. iki 97 GWh.

Per savaitę visos trys Baltijos šalys kartu pagamino 68 proc. joms reikalingos elektros energijos. Lietuvoje pagaminta 70 proc., Latvijoje – 44 proc., Estijoje – 83 proc. šaliai reikalingos elektros energijos.

**Apie bendrovę:**

*„Elektrum Lietuva“ yra didžiausios Baltijos šalyse žaliosios elektros gamintojos „Latvenergo“ (Latvija) antrinė įmonė, teikianti įvairius energetikos sprendimus buitiniams ir verslo klientams Lietuvoje. Daugiau nei 70 proc. „Latvenergo“ pagamintos elektros energijos yra iš atsinaujinančių šaltinių. Bendrovė „Elektrum Lietuva“ šiuo metu tiekia elektrą daugiau nei 12 tūkst. įmonių, savo elektros tiekėju įmonę pasirinko daugiau kaip 212 tūkst. namų ūkių, įmonė tiekia dujas beveik 800 bendrovių, yra įrengusi virš 2000 saulės elektrinių bei šešis saulės parkus (29,6 MW).* Statomų naujų saulės ir vėjo parkų bendra galia sieks daugiau nei 500 MW.